Nem Fuaßboi, was in 16 Vereine angeboten werd, und mit dem DVV Coburg seit 2007 wieda in da Landesliga vertreten is, håt traditionell da Schiaßsport a bsundare Bedeutung in Coburg. Da gibt's vier Vereine. De Schützengesellschaft Coburg 1354 is mit a Luftgewehrmannschaft in da 1. Bundesliga vatretn und håt 2008 de deitsche Moastaschaft gwunna. Zu de a bissal ungewöhnlichern Sportarten ghert da Gardetanz, den de Tanzsportgarde Coburger Mohr e. V. seit vei Jåhr erfolgreich in ganz Deitschland vertritt. Nåch vier Deitschen Moastatiteln und vei Oberfränkischen-, Fränkischen- und Süddeitschn Moastatiteln veranstaltet de Tanzsportgarde im Jåhr 2006 de Süddeitschn Moastaschaften, allerdings net in Coburg, sondern aufgrund da zu kloana Angersporthalle in Bayreuth. Vei Anhänger håt aa da HSC 2000 Coburg, dem sei 1. Herrenmannschaft ab 2007 in da 2. Handball-Bundesliga spuit und bei seine Hoamspui bei a maximalen Kapazität vo 1200 in da Angersporthalle praktisch allawei ausverkauft is. Aa Orientierungslauf gewinnt in Coburg allawei mehr an Bedeutung, so is 2005 erstmois in Coburg a Deitsche Mannschaftsmoastachaft und a Bundesranglistenlauf ausgrichtet worn.